Vaevalt olin objektile jõudnult kondid lahti sirutanud, kui torumees oma sagris pea aknast välja pistis ja päris:  -Pivo prinjos?-    Samas ronis autost välja  värske liha, uued ja veel sagrisemad tüübid (ei leia enam Eestist ehitajaid, ei leia!), kellele ma sõites olin just selgitanud, et meil on kogu tööperioodi vältel alkoholi suhtes nulltolerants:D    Ehh, olen oma töömehed ikka ära hellitanud, pean karmimaks ja kapitalistimaks  hakkama.    Pildil tööhoos torumees. Köis on kaelas mitte seetõttu, et torumehel oleks raskest tööst või ebaregulaarsest perekonnaelust tingituna suitsiidsed mõtted, vaid seepärast, et ta objektilt minema ei  jookseks. Vundamendi sees on rauast  rõngas!